Jean-Baptiste Denys

Jean-Baptiste Denys (Paris, 1640?– Paris, 1704ko urriaren 3a) mediku frantziarra izan zen. Montpellierren ikasi ondoren Luis XIV.a erregearen mediku pertsonala izan zen.

 Lehen odol-transfusioa 
Zalantza barik, bere biografian jasotako gertakaririk garrantzitsuena 1667ko ekainaren 15ean izan zen, lehen giza odol transfusioa egin zuenean. Arkume baten 350 ml odol sartu zizkion hamabost urteko gazte bati. Horretarako, kanulatzat, hegaztien lumak erabili zituen. Mutikoak bi hilabete zeramatzan sukar gogorrekin eta bere gurasoak edozer probatzeko prest zeuden. Odol transfusioa egin ostean, hurrengo goizean, ustez, gaztea sendatuta zegoen eta arrakastatsutzat jo zuten.https://www.argia.eus/efemerideen-kanala/lehen-giza-odol-transfusioa-egin-zuen-jean-baptiste-denys-medikuak Gaztea handik gutxira hil zen. Denys doktoreari erailketa leporatu zioten, baina gertaera hartatik aske irten zen, gazte gaixoaren emazteak artsenikoz pozoitu zuelako.

Jean-Baptiste Denys medikua oso denbora gutxian Europako zientzialarien artean izen handiko egin zen arren, bizitza amaiera aldrebestu zitzaion epaiketa eta heriotza batzuk tarteko.

 Erreferentziak 

 Ikus, gainera 
 Medikuntzaren historiaren kronologia
 Paristar ospetsuen zerrenda

 Kanpo estekak 
 Biografia ("Red gold. The epic story of blood")

Kategoria:Paristarrak
Kategoria:Frantziako medikuak
Kategoria:Parisen hildakoak
Kategoria:Luis XIV.a Borboikoa (Frantzia)